
Direktoratet for samfunnssikkerhet og beredskap
Postboks 2014

3103 Tønsberg


 26.05.2015


Forespørsel om pilotprosjekt for ny organisering brann – og redningsvesen



Det vises til brev av 20. april 2015 hvor det bes om innspill i anledning utarbeidelse av forslag til hvordan og hvor et pilotprosjekt for ny organisering av brann- og redningsvesenet kan gjennomføres. Høringsfristen er 1. juni 2015.
KS Bedrift har følgende innspill til prosjektet som skal etableres for ny organisering av brann- og redningsvesen.

· Høringsbrevet tolkes slik at det legges opp til en pilot i prosjektet. KS Bedrift brann og redning foreslår at det etableres 2 eller 3 piloter i prosjektet. Flere piloter vil gi muligheter for større og bredere erfaringsgrunnlag og mulighet til å teste ulike organiseringer i ulike regioner av landet.  
De ulike pilotene bør være ulikt innrettet, eksempelvis med eierskapssammensetning, organisasjonsform, størrelse, heltids- og deltidsproblematikk osv. Det vil bidra til å få fram en helhetlig kunnskap.
  
· Det legges opp til god kommunal involvering. KS Bedrift vil poengtere viktigheten av slik involvering og støtter dette. En slik involvering er svært viktig. Brannvesenet er kommunalt og det er helt nødvendig at kommunal sektor er tungt med. Det vil ha stor betydning for den helhetlige prosessen med framtidig organisering av brann Norge. KS Bedrift/KS er positive til å bidra i arbeidet i prosjektet.

· Vi vil også foreslå at det i prosjektet er noen «gulrøtter» i form av stimuleringsmidler eller tilskuddsordninger. Det vises i denne sammenheng til tilskuddsordningen Samferdselsdepartementet har for å stimulere havnesamarbeid havn - http://www.kystverket.no/Maritim-infrastruktur/Havner/Tilskuddsordning-for-havnesamarbeid/ 
Denne tilskuddsordningen forvaltes av Kystverket.
· Det forslås at det gjennomføres en følgeforskning i tilknytning til prosjektgjennomføringen. Det vil gi god og nyttig kunnskap for det videre arbeidet med den framtidige organiseringen av brann og redningsvesenet.


Med vennlig hilsen

Kjell- Olav Gammelsæter								
Fagleder Samfunnskontakt/kommunikasjon
										Geir Sønstebø
										Seniorrådgiver

